ศบค. ยังไม่มีมติเลื่อนวันหยุดเดือนพฤษภาคม รอ ครม.พิจารณาวันพรุ่งนี้ พร้อมปฏิเสธยังไม่ได้กำหนดให้เปิดกิจการต่างๆ ได้ในวันที่ 4 พฤษภาคมตามที่มีกระแสข่าว
ศบค. ยังไม่มีมติเลื่อนวันหยุดเดือนพฤษภาคม รอ ครม.พิจารณาวันพรุ่งนี้ พร้อมปฏิเสธยังไม่ได้กำหนดให้เปิดกิจการต่างๆ ได้ในวันที่ 4 พฤษภาคมตามที่มีกระแสข่าวนพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เปิดเผยว่า ในที่ประชุม ศบค.มีการหารือถึงการเลื่อนวันหยุดราชการในเดือนพฤษภาคมทั้งหมด ซึ่งเสนอโดยนายอิทธิพล คุณปลื้ม รัฐมนตรีว่าการกระทรวงวัฒนธรรม ประกอบด้วย วันที่ 1 พฤษภาคมวันแรงงานแห่งชาติ  วันที่ 4 พฤษภาคม วันฉัตรมงคล  วันที่ 6 พฤษภาคม วันวิสาขบูชา และวันที่ 11 พฤษภาคม วันพืชมงคล เนื่องจากเป็นวันหยุดต่อเนื่องหลายวัน อาจทำให้มีการเคลื่อนย้าย หรือเดินทางของประชาชนจำนวนมาก ที่อาจสุ่มเสี่ยงให้มีการแพร่ระบาดของโรคโควิด-19 ได้อีก โดยจะพิจารณาและมีมติอีกครั้งในที่ประชุมคณะรัฐมนตรีวันพรุ่งนี้  28 เมษายน 25563ส่วนกรณีการผ่อนปรนกิจการต่างๆ เช่น ห้าง ร้านค้า ร้านเตัดผม ยังไม่ได้เจาะจงถึงรายละเอียดทั้งหมด เพราะต้องพิจารณาจากสถิติตัวเลขผู้ป่วยและมิติที่เกี่ยวข้องอย่างรอบคอบ และยืนยันยังไม่ได้กำหนดให้สามารถเปิดกิจการเหล่านี้ได้ในวันที่ 4 พฤษภาคมนี้ ตามที่มีกระแสข่าว เพราะต้องรอข้อสรุปจากทุกฝ่ายที่เกี่ยวข้องก่อน ทั้งภาครัฐเอกชนและภาคประชาสังคม เช่น สาธารณสุข หอการค้าไทย ธนาคารแห่งประเทศไทย และ NGOขณะที่ ศบค. ยังไม่มีการพิจารณาข้อเสนอของผู้ประกอบการจำหน่ายสุรา ที่ขอให้ผ่อนปรนและเยียวยาเพื่อให้ธุกิจเดินหน้าได้ โดยขอให้ขายได้แบบเดลิเวอรี่ ช่วง 14.00 น.-17.00 น. หรืออาจใช้วิธีซื้อกลับไปบ้านได้สำหรับกรณีเคสผู้สูงอายุที่หายป่วยจากโรคโควิด-19 พบว่า ผู้ป่วยที่อายุมากสุดที่รักษาหาย คือ 97 ปี แต่ทั้งนี้ในส่วนของข้อมูลการรักษาและปัจจัยต่างๆ จะขอสรุปและชี้แจงให้ประชาชนทราบอีกครั้ง